Борис Младенов-Young
Застана тя с цял ръст пред огледало…

chitanka.info

Застана тя с цял ръст пред огледало,

огледа се и рече: „Погледни!

Отслабнала съм май в лице и тяло…

Кажи, не мислиш ли така и ти?“

Въпросът бе, да си призная, труден,

а отговорът, Боже опази!

Като в небрано лозе бях принуден,

да си послужа с някакви лъжи.

Но за подобно нещо нямах сила.

И деликатно се измъкнах: „Мила,

аз цял живот към тебе честен бях.

Не съм те с нищо до сега излъгал,

но от въпроса ти, притиснат в ъгъл,

не ме насилвай, да извърша грях!“

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.